62021TO0381_INF
Vispārējās tiesas (astotā palāta) 2021. gada 22. decembra rīkojums –
D & A Pharma/EMA
(lieta T‑381/21)
Atcelšanas prasība – Cilvēkiem paredzētas zāles – Atļauja laist tirgū zāles Hopveus – Pastāvīgās zinātniskās padomdevēju grupas likvidēšana – Intereses celt prasību neesamība – Nepieņemamība
1.
Atcelšanas prasība – Fiziskas vai juridiskas personas – Locus standi – Prasība, kas prasītājam var dot labumu – Prasība par Eiropas Zāļu aģentūras (EMA) lēmumu likvidēt zinātnisko padomdevēju grupu – Interese saistībā ar nenoteiktām situācijām nākotnē – Intereses celt prasību neesamība – Nepieņemamība
(LESD 263. panta 4. daļa)
(skat. 23., 25., 27., 28., 35., 36. un 41. punktu)
2.
Atcelšanas prasība – Savienības tiesas kompetence – Prasījumi nolūkā panākt iestādei adresēta rīkojuma izdošanu – Nepieļaujamība
(LESD 263. pants)
(skat. 30. un 31. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt EMA lēmumu likvidēt Cilvēkiem paredzēto zāļu komitejas psihiatrijas zinātnisko padomdevēju grupu, kas netieši kļuva zināms pēc publiskā uzaicinājuma izteikt ieinteresētību ekspertiem pretendēt uz vietām EMA zinātnisko padomdevēju grupās un EMA 2021. gada 5. maija paziņojuma presei.
Rezolutīvā daļa
1)
Prasību noraidīt kā nepieņemamu.
2)
Par Eiropas Parlamenta pieteikumu par iestāšanos lietā vairs nav jālemj.
3)
Debregeas et associés Pharma (D & A Pharma) sedz savus tiesāšanās izdevumus pati.
4)
Parlaments savus saistībā ar pieteikumu par iestāšanos lietā radušos tiesāšanās izdevumus sedz pats.